ডোরাকাটা বাঘ (প্রজাপতি)

ডোরাকাটা বাঘ (বৈজ্ঞানিক নাম: "Danaus genutia genutia") মাঝারি থেকে বড় আকারের প্রজাপতি যা বাঘ বা বাঘবল্লা নামেও পরিচিত। নিম্ফ্যালিডি পরিবারের ডানায়িনি উপগোত্রের সদস্য এরা। এদের চূড়া বাদে সামনের দুই ডানার ওপরের বাকি অংশ দেখতে বাঘের মতো তাই ডোরাকাটা বাঘ বা বাঘবল্লা বলেই পরিচিত। এই প্রজাপতির ওপর-পিঠ কমলা রঙের এবং শিরাগুলোর ওপর চওড়া কালোর টান দেখা যায়। সামনের ডানার শীর্ষের দিকে কিছুটা কালো জমির ওপর সাদা পটি আছে। এই কালো অঞ্চল সাদা পটি পেরিয়ে উপর দিকে চকোলেট রঙ দেখা যায়। পুরুষ প্রজাপতির নিচের পিঠে ডানার মাঝামাঝি কালো সাদায় মেশানো একটা ছোপ থাকে।
বাঘবল্লার প্রসারিত অবস্থায় ডানার আকার ৭২-১০০মিলিমিটার দৈর্ঘ্যের হয়।
ডোরাকাটা বাঘ এর প্রজাতিগুলো হলো:
ভারতে প্রাপ্ত ডোরাকাটা বাঘ এর উপপ্রজাতি হল-
সাধারণত এই জাতীয় টাইগার প্রজাপতিটি ভারতের বিভিন্ন প্রান্তে প্রচুর পরিমাণে দেখা যায়। এছাড়া বাংলাদেশ,অস্ট্রেলিয়া,বালুচিস্তান, নেপাল,শ্রীলঙ্কা সহ মায়ানমার ও চিনেও দেখা যায়। অগভীর অরণ্য বা ঝোপজঙ্গলে আবার অনেক সময় ঘর-গেরস্থালি বা উঠোনেও দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানা উভয়পৃষ্ঠে তামাটে অথবা কমলা-হলুদ (tawny) ও চওড়া কালো শিরাযুক্ত।
ডানার উপরিতলএর কোস্টা ডানার গোড়ার দিকে সরু ভাবে কালো থেকে বাইরের দিকে ক্রমশ চওড়া হয়েছে। এছাড়া ডানার শীর্ষ ভাগ, সেল এর বহিঃপ্রান্ত থেকে ডিসকাল অংশ এবং ডরসাম চওড়াভাবে কালো বর্নের। সামনের ডানায় বিভিন্ন মাপের লম্বাটে সাদা সাব-এপিকাল ছোপের সারি কোস্টা থেকে নিচের দিকে নেমে গেছে এবং সাব কোস্টাল ও টার্মিনাল কতগুলি ছোট সাদা ছোপ অসংলগ্ন ভাবে বিন্যস্ত। পিছনের ডানায় ছোট সাদা টার্মিনাল ছোপের নিয়ত সারি টর্নাস অবধি বিস্তৃত।
ডানার নিম্নতল উপরিতলেরই অনুরূপ তবে মূল রঙ (ground colour) অপেক্ষাকৃত ফ্যাকাশে। উভয় ডানায় সাবটার্মিনাল ও টার্মিনাল (প্রান্তিক) ছোট সাদা ছোপের সমান্তরাল এবং সম্পূর্ন সারি বর্তমান।
পুরুষ প্রকারে পিছনের ডানার উপরিতলে ১নং শিরা এবং পিছনের ডানার নিম্নতলে ৩ নং শিরা, সেল থেকে উৎপন্ন হওয়ার সামান্য পরেই খানিক স্ফীত গন্ধ আঁশ (scent scale) এর পটির (pouch) উপস্থিতির কারণে।
সুলভ দর্শন এই প্রজাতির উড়ান অন্যান্য বর্গের প্রজাপতিদের ন্যায় ধীর এবং এরা মাটির কাছাকাছি নিচ দিয়ে ওড়ে। এদের বাসভূমি বিভিন্ন প্রকারের-আর্দ্র চিরহরিৎ বনভূমি থেকে ছোট ঝোপঝাড়, হালকা জংলা অঞ্চল এবং উন্মুক্ত গ্রামাঞ্চল ইত্যাদি। তবে উন্মুক্ত সমতলভূমি ও গ্রামাঞ্চল অপেক্ষা হালকা জঙ্গলাকীর্ন অঞ্চল এবং ঝোপঝাড়ের জঙ্গলে এদের বিচরন অধিক চোখে পড়ে। এরা ফুলের মধুপান করার জন্য বাগানেও সক্রিয় থাকে। এদের দল বেঁধে বিশ্রাম (roosting) করতে দেখা যায় এবং অন্যান্য milkweed প্রজাপতি প্রজাতির সাথে এদের পরিযায়ীতা লক্ষ্যনীয়। অতি ভারী বৃষ্টিপাতযুক্ত অঞ্চলে এদের প্রাচুর্য চোখে পড়ে এবং উপযুক্ত বাসভূমিতে এরা তামট অপেক্ষা অধিক সত্রিয় ও প্রাচুর্যপূর্ন। ফুলের মধুপানের প্রবনতা এদের মধ্যে তামট অপেক্ষা কম। পাহাড়ী অঞ্চলে ও পাহাড়ী জঙ্গলে ২৫০০মিটার উচ্চতা অবধি এদের বিচরন লক্ষ্য করা যায়। মোটামুটি সারা বছরই এই প্রজাতি উপযুক্ত পরিবেশে সক্রিয়।
ডোরাকাটা বাঘের ডিম রুপোলী বর্ণের এবং লম্বাটে আকৃতির হয় যার গায়ে লম্বালম্বি খাঁজ কাঁটা থাকে। গাছের পাতার পিছন-পিঠে ডিম দেখা যায়।
শূককীট মখমলের মতো কালো বর্ণের। তার ওপর নীলচে সাদা ও হলুদের ছোপ এবং সাদা রেখার বেড় দেখা যায়।
এই শূককীট ইপিকাক Asclepias curassavica, Ceropegia intermedia, Ceropegia lawii প্রজাতির উদ্ভিদ যেমন- Cynanchum dalhousiae, Cynanchum liukiensis, , Tylophora tenuis, Raphistemma pulchellam এবং Asclepiadaceaeগোত্রের আরও বহু উদ্ভিদের গাছের পাতার রসালো অংশ আহার করে।
মূককীট সবুজ রঙের হয়। তার ওপর সোনালি বিন্দু বিন্দু ফুটকি থাকে।